અમદાવાદ: યુએસ ફેડરલ રિઝર્વે બે દિવસીય બેઠક બાદ અપેક્ષા મુજબ ૦.૨૫ ટકાનો વ્યાજના દરમાં વધારો કરવાનો અપેક્ષા મુજબનો નિર્ણય કર્યા બાદ આજે શરૂઆતે શેરબજાર પ્રેશરમાં ખૂલ્યું હતું. વિદેશી બજારોનાં પ્રેશર વચ્ચે બીએસઇ સેન્સેક્સ ૧૬૫ પોઇન્ટને ઘટાડે ૨૬,૪૩૭, જ્યારે એનએસઇ નિફ્ટી ૫૩ પોઇન્ટને ઘટાડે ૮,૧૨૯ની સપાટીએ ટ્રેડિંગમાં જોવા મળી હતી, જોકે ત્યાર બાદ તુરત ઘટાડે નીચા મથાળે લેવાલી નોંધાતાં બજારમાં સુધારાની ચાલ જોવાઇ હતી. સેન્સેક્સમાં ૧૨૧ પોઇન્ટ, જ્યારે નિફ્ટીમાં ૩૪ પોઇન્ટનો સુધારો નોંધાઇ ૮,૨૦૦ની સપાટી ક્રોસ કરી દીધી હતી.